Eile algas Cardiffis kriketiklassik The Ashes. Traditsiooniline mõõduvõtt Inglismaa ja Austraalia vahel, kahe kuu jooksul mängitakse Inglismaal ja Walesis viis viiepäevast matshi.  Kriketit meie mail telerist tavaliselt ei näe - alles eelmisel kuul sain ise  veidi pikemalt seda mängu tänu Eurosport 2-le jälgida. Päris põnev: igatahes palju huvitavam vaatepilt kui jänkide lihtsakoeline ja igav mugandus pesapall.  Ashesi esimesel päeval Cardiffis tõi Inglismaa 336 jooksu ja kaotas samal ajal seitse oma kümnest lööjast tänu Austraalia osavatele palliloopijatele. Asjatundjate arvates keskpärane tulemus, mis jätab seeria esimeses mõõduvõtus kõik lahtiseks. Kirketi reegleid ja ajalugu on põhjalikult tutvustatud siin.  Lõpetuseks Inglismaa fännide Barmy Army lõbus laul selleaastase Ashesi tarbeks.